ADVANC โบรกมองกำไร Q4/64 แตะ 6.61 พันลบ. ทั้งปี 2.67 หมื่นลบ. แนะซื้อเป้า 252 บาท
ADVANC โบรกมองกำไร Q4/64 แตะ 6.61 พันลบ. ทั้งปี 2.67 หมื่นลบ. ลุ้นปี 65 แตะ2.78 หมื่นลบ. แนะซื้อเป้า 252 บาท
ADVANC โบรกมองกำไร Q4/64 แตะ 6.61 พันลบ. ทั้งปี 2.67 หมื่นลบ. ลุ้นปี 65 แตะ2.78 หมื่นลบ. แนะซื้อเป้า 252 บาท
6 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (5 ม.ค.2565) บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC แนะนำซื้อ ราคาเป้าหมาย 252 บาท ประเมินกำไรไตรมาส 4/2564 ที่ 6.61 พันลบ. (ลดลด 4%เทียบช่วงเดียวกันของปีก่อน,ลดลง 2% เทียบไตรมาสก่อนหน้า) ตามการแข่งขันและค่าใช้จ่ายการตลาดที่สูงขึ้น แต่เริ่มเห็นสัญญาณที่ดีจาก รายได้บริการที่คาดจะโตดีขึ้น +3% เทียบช่วงเดียวกันของปีก่อน, +1%เทียบไตรมาสก่อนหน้าตามการฟื้นตัวรายได้มือถือ
โดยรวมมองกำไรปี 2564 ที่ 2.67 หมื่นลบ. (ลดลง 3% เทียบช่วงเดียวกันของปีก่อน) และคาดกำไรจะกลับมาเติบโตได้ 5%เทียบช่วงเดียวกันของปีก่อน ที่ 2.78 หมื่นลบ. ในปี 2565 โดย ADVANC ยังอยู่ในจุดที่ความสามารถแข่งขันสูง+ฐานะการเงินแกร่ง และระยะกลางมองบวกทางอ้อมต่อการแข่งขันแนวโน้มลดลง ในภาวะที่ผ่านจุดลงทุนพีคแล้ว และมี New S Curve จาก 5G, Fibre, Enterprise and digital service
ด้าน Valuation: ซื้อขายบน PBV21F ต่ำกว่าค่าเฉลี่ยในอดีตย้อนหลัง 10 ปี ที่ -1.5 SD โดยมี PER22F ที่ 24 เท่า และคาดปันผลสูง 3% ต่อปี
โดยภาพอุตสาหกรรมดูดีขึ้น จากแนวโน้มแข่งขันลดลงและการเปลี่ยนแปลงเชิงบวก ทั้งการได้พันธมิตรอย่าง GULF จะช่วยเพิ่มโอกาสทางธุรกิจต่อยอดมากขึ้น และการจับมือกับ SCB รุกธุรกิจ Digital lending เป็นการเติมเต็มกันและกัน ระหว่างเบอร์ 1 ในอุตสาหกรรมทั้งคู่ มีโอกาสเกิด upside สูงหากมีการตัดสินใจทำ Asset monetization จากโครงข่ายเสาสัญญาณที่เป็นเจ้าของอยู่ไม่ต่ำกว่า 2.2 หมื่นต้น